ปิดปูพื้น 3 วันสะพานข้ามแยกเกษตร
เฉพาะขาออกให้ใช้ถนนพื้นราบแทน-4 ทุ่มศุกร์นี้ถึงตี 5 วันจันทร์,เมื่อวันที่ 2 ต.ค. การรถไฟฟ้าขนส่งมวลชนแห่งประเทศไทย (รฟม.) แจ้งว่า บมจ. อิตาเลียนไทย ดีเวล๊อป-เมนต์ฯ ผู้รับจ้างก่อสร้างงานโยธา โครงการรถไฟฟ้าสายสีเขียว (เหนือ) ช่วงหมอชิต-สะพานใหม่-คูคต สัญญาที่ 1 กำหนดปรับปรุงผิวจราจรถาวร จึงมีความจำเป็นต้องปิดเบี่ยงช่องทางจราจรบนถนนพหลโยธิน บริเวณสะพานรถยนต์ข้ามแยกเกษตรฝั่งขาออก โดยให้รถที่ใช้สะพานรถยนต์ข้ามแยกเกษตรฝั่งขาออก ไปใช้เส้นทางพื้นราบบนถนนพหลโยธินทดแทน ในวันที่ 4 ต.ค. เวลา 22.00 น. ถึงวันที่ 7 ต.ค. เวลา 05.00 น. ตลอด 24 ชั่วโมง ทั้งนี้ การเบี่ยงการจราจรเพื่อดำเนินการก่อสร้าง อาจทำให้ผู้ใช้เส้นทางไม่ได้รับความสะดวกในการเดินทางและอาจจะมีเสียงดังรบกวนในวันเวลาดังกล่าว ดังนั้น หากไม่มีความจำเป็น โปรดหลีกเลี่ยงเส้นทางดังกล่าว และ รฟม.ต้องขออภัยมา ณ โอกาสนี้,นอกจากนี้ การรถไฟฟ้าขนส่งมวลชนแห่งประเทศไทย (รฟม.) แจ้งว่า บมจ. ซิโน-ไทย เอ็นจีเนียริ่งฯ ผู้รับจ้างก่อสร้างงานโยธา โครงการรถไฟฟ้าสายสีชมพู ช่วงแคราย-มีนบุรี กำหนดปิดเบี่ยงจราจรชั่วคราว บนถนนรามอินทราฝั่งขาออก ตั้งแต่บริเวณถัดจากซอยรามอินทรา 117 ถึงบริเวณซอยรามอินทรา 119/1 เพื่อดำเนินการติดตั้งคานทางวิ่ง (Guideway Beam) สำหรับโครงการ ตั้งแต่วันที่ 8-11 ต.ค. ในช่วงเวลา 22.00-04.00 น. โดยมีรายละเอียด ดังนี้,ปิดเบี่ยงจราจรชั่วคราว 2 ช่องทางขวา (ชิดพื้นที่ปฏิบัติงาน) บนถนนรามอินทรา ฝั่งขาออก มุ่งหน้ามีนบุรี ตั้งแต่บริเวณถัดจากซอยรามอินทรา 117 ถึงบริเวณก่อนถึงซอยรามอินทรา 119/1 ตั้งแต่วันที่ 8-11 ต.ค. ในช่วงเวลา 22.00-04.00 น. โดยให้ผู้ใช้เส้นทางขาออก เบี่ยงใช้ช่องทางซ้าย (ชิดบาทวิถี) 1 ช่องทาง.
การรถไฟฟ้าขนส่งมวลชนแห่งประเทศไทย (รฟม.) แจ้งว่า บมจ. อิตาเลียนไทย ดีเวล๊อป-เมนต์ฯ ผู้รับจ้างก่อสร้างงานโยธา โครงการรถไฟฟ้าสายสีเขียว (เหนือ) 
รถไฟฟ้าสายสีเขียว,หมอชิต,สะพานใหม่,คูคต,การรถไฟฟ้าขนส่งมวลชนแห่งประเทศไทย,เบี่ยงจราจร,รามอินทรา,ข่าวทั่วไป